Klaas Annink

Van Wikipedie

Klaas Annink (Beantel, 18 juni 1710 - Oldnzel, 13 september 1775), better bekeand as Hutnkloas, was nen beruchtn misdoadiger oet Tweante. Hee was nen zönne van Jannes Annink en Jans Geere. Saamn met ziene vrouw Aarne en zienn zönne Jannes was e schuldig an n groot antal deefställe en meurdn in n umgeaving van Beantel en Hengeveald, dee't zee pleegn vanoet ne hutte op n Dealdner Es. Ok hef e nog nen zet in de buurte van Hengeveald wont.

Doo in 1774 nen kremer oet Hannover nich van t weentermaark in Goor terugkwam, gung zienn vaar noar Tweante um alns oet te zeukn. Hee veundn oavertuugnd bewies dat Huttenkloas n kremer har dood doan. Huttenkloas wördn oppakt en n paar moand vaste zat op n speciaal doarvuur gemaaktn stool. Noa n proces wördn hee in 1775 leavntig radbraakt. Ziene vrouw Aarne wördn ok ter dood veroordeeld en wörgelt.

n Stool woarop Klaas Annink 114 daagn hef vaste zetn is nog altied te zeen in Oldnzel.

Interwiki's